b'\n_START_ARTICLE_\nKalvehave Idr\xc3\xa6tsforening\n_START_PARAGRAPH_\nKalvehave IF er en dansk fodboldklub. Klubben blev stiftet den 13. januar 1935 og klubbens f\xc3\xb8rste formand var Jens Nielsen. De f\xc3\xb8rste \xc3\xa5r af klubbens historie ved man ikke meget om, da de f\xc3\xb8rste protokoller sandsynligvis ikke eksisterer mere. Men if\xc3\xb8lge Sj\xc3\xa6llands Boldspil-Union\'s oversigter er klubben blevet optaget i SBU senest i sommeren 1935. Dvs. samme \xc3\xa5r som klubben er blevet stiftet. Klubben optr\xc3\xa5dte i klubbens f\xc3\xb8rste \xc3\xa5r i bl\xc3\xa5 og hvidt, men valgte senere at skifte til r\xc3\xb8d og hvid, da naboklubben Stensved ogs\xc3\xa5 brugte de bl\xc3\xa5/hvide-farver._NEWLINE_Klubbens valgsprog er: "En mand kan forlade Kalvehave IF, men Kalvehave IF kan aldrig forlade en mand."\n_START_SECTION_\nBedste seniorhold\n_START_PARAGRAPH_\nKalvehaves bedste seniorhold har igennem mange \xc3\xa5r spillet i serie 5. Helt tilbage i 1980 spillede holdet dog i serie 3, men siden hen er det g\xc3\xa5et lidt tilbage. I slutningen af 80\'erne blev det til to s\xc3\xa6soner i serie 4 (1986 og 1988), men ellers har den st\xc3\xa5et p\xc3\xa5 serie 5 bold og i 1999 var den hel gal. Nedrykningen til serie 6 blev kun reddet via en protest, da en modstander havde brugt en ulovlig spiller. Efter en del \xc3\xa5r med mangel p\xc3\xa5 spillere er b\xc3\xb8tten vendt. En gruppe unge kalvehave-drenge, der vendte hjem til klubben (Mads J\xc3\xb8rgensen, Martin Leider Olsen Dennis Madsen, Lars Filtenborg, Jonas Madsen og Martin Andersen), stammen fra det gamle serie5-hold (Morten Olsen, Frank Gj\xc3\xb8tterup, Brian Madsen, Thomas Christensen og Kenneth Rasmussen) samt nye kr\xc3\xa6fter ude fra (Chris Hansen, Michael Christensen, Morten Ahlmann, Dan J\xc3\xb8rgensen, Rune Grabas, Brian Skov og Michael Skov med flere) valgte at ville spille "de r\xc3\xb8de soldater" frem til nye storhedstider. I s\xc3\xa6sonen 2001 blev det til oprykning for klubbens serie 5 & 6 hold. Det hele kulminerede i 2004 , da Kalvehave IF vendte tilbage i serie 3 efter 24 \xc3\xa5rs frav\xc3\xa6r. Oprykningen i 2003 blev afgjort med en 3-3 kamp mod \xc3\xa6rkefjenden fra Mern UIF, der gjorde at KIF trak det l\xc3\xa6ngste str\xc3\xa5 foran n\xc3\xa6sen p\xc3\xa5 MUIF ved at score to m\xc3\xa5l i kampens slutfase. 2003 var desuden den s\xc3\xa6son, hvor klubben for f\xc3\xb8rste gang kunne stille med et U21-hold. Det blev dog kun blev til en enkelt s\xc3\xa6son. Desuden r\xc3\xa5dede klubben indtil 2006 over et serie 5 hold og et veteranhold. Klubben er igennem de seneste mange \xc3\xa5r blevet ledet af "Eriksson-klanen". Klubbens noget h\xc3\xb8jtr\xc3\xa5bende og kritiske fans og h\xc3\xa5rdtfightnede spillere har givet klubben et blakket \xe2\x80\x93 men noget overdrevet- ry som kontante, ligefremme og t\xc3\xb8rstige.\n_START_SECTION_\nS\xc3\xa6rlige kampe\n_START_PARAGRAPH_\nKalvehave IF har ogs\xc3\xa5 i flere omgange spillet mod store hold. I 1996 havde klubben bes\xc3\xb8g af Br\xc3\xb8ndby IF\'s f\xc3\xb8rstehold i en opvisningskamp, der dog resulterede i et mindre nederlag. I 2000 spillede klubben mod Showstars-holdet med br\xc3\xb8drene Laudrup og flere andre gamle landsholdspillere fra 80\'erne og 90\'erne. Klubben har ogs\xc3\xa5 fors\xc3\xb8gt sig i DBU\'s landspokalturenring \xe2\x80\x93 uden det dog har medf\xc3\xb8rt nogen st\xc3\xb8rre succes.\n_START_SECTION_\nS\xc3\xa6rlige spillere\n_START_PARAGRAPH_\nKalvehave IF\'s mest kendte spiller gennem tiderne har v\xc3\xa6ret Keld Bak (N\xc3\xa6stved, hvor han var med til at vinde bronze i 1972). Han spillede flere landskampe for Danmark og var bl.a. med til De Olympiske Lege i 1972 i M\xc3\xbcnchen. I nyere tid, 1999, har Kalvehave-drengen Dennis Vestergaard Madsen (f\xc3\xb8dt 1984) opn\xc3\xa5et at blive udtaget til U15-landsholdet._NEWLINE_Derudover har sangeren Michael Falch i en \xc3\xa5rr\xc3\xa6kke optr\xc3\xa5dt p\xc3\xa5 klubbens hold. Tidligere amtsborgmester i Storst\xc3\xb8rms Amt (1984-1997) og borgmester i Langeb\xc3\xa6k Kommune (1981-1984), Poul Christensen (S), var i 1960\'erne m\xc3\xa5lmand p\xc3\xa5 Kalvehave IF\'s f\xc3\xb8rstehold, da klubben spillede i serie 2, hvilket er den bedste placering for klubben nogensinde. If\xc3\xb8lge legenden valgte Poul Christensen at engagere sig i politik for at sikre klubbens nuv\xc3\xa6rende kampbane. Ligesom tidligere f\xc3\xb8rste holdsspillere som Bent Olsen (S) og Kenneth Eriksson (S) har siddet i kommunalbestyrelsen i Langeb\xc3\xa6k Kommune. Desuden har den tidligere spiller Martin Leider Olsen v\xc3\xa6ret ansat i Danmarks Socialdemokratiske Ungdom som sekretariatssekret\xc3\xa6r for studenterforeningen Frit Forum.Frit Forum Martin Leider Olsen er nu Socialdemokratiets folketingskandidat i Vordingborg Kommune, hvor Kalvehave er hjemh\xc3\xb8rende. Klubbens kamp- og scoringsrekord indehaves formentlig af Claus "Kludder" Christensen med uh\xc3\xb8rte 377 kampe og 326 m\xc3\xa5l.\n_START_SECTION_\nSange og fangrupperinger\n_START_PARAGRAPH_\nI tiden fra 1970\'erne og frem til millennium blev der udviklet en del slagsange for Kalvehave IF \xe2\x80\x93 ofte inspireret af en anitautorit\xc3\xa6r haiku-digtning og mere traditionel folklore. De mest legendariske er som f\xc3\xb8lger:_NEWLINE_"Vi er de r\xc3\xb8de soldater/ Serie fire kandidater/ Vi kan drikke mange \xc3\xb8ller/ Mange fler\' end Rudi V\xc3\xb6ller"_NEWLINE_"N\xc3\xa5r vi stormer op af banen/ Er det li\'som Jens med fanen/ Vi er alle en Eriksson/ KIF er kick and run"_NEWLINE_Kilderne levner desv\xc3\xa6rre ikke bevis for den ber\xc3\xb8mte "s\xc3\xa6dcellen Anton"._NEWLINE_Ofte blev Kalvehave IF\'s kampe overv\xc3\xa6ret af op mod 100 tilskuere, der var organiseret i forskellige grupperinger. Det var dog forbudt nogensinde at rose spillerne \xe2\x80\x93 ogs\xc3\xa5 selvom de gik ubesejrede gennem en s\xc3\xa6son.\n_START_SECTION_\nSamarbejdet Langeb\xc3\xa6k Alliancen\n_START_PARAGRAPH_\nFra s\xc3\xa6sonen 2006 valgte Kalvehave IF at indg\xc3\xa5 samarbejde med Stensved IF under navnet Langeb\xc3\xa6k Alliancen, hvilket skabte store f\xc3\xb8lelesm\xc3\xa6ssige debatter p\xc3\xa5 klubbens hjemmeside (www.kalvehave-if.dk). Langeb\xc3\xa6k Alliancen spiller i 2008 i serie 3 og har to hold i serie 5. Desuden r\xc3\xa5der klubben over et old boys-hold og to veteranhold._NEWLINE_20/12-08 Har LA Et hold i S.2 et i S.4B ( holdet spiller om oprykning pga en flot 2.plads i gruppen med et nederlag ) og S.5 hold'